Իհարկե, ամեն ինչ այնքան վատ չէ, որքան դրա մասին խոսում են: Օրինակ` Լիտվայում բոլորովին վերջերս քաղաքներից մեկի իշխանությունները թույլ չէին տվել ադրբեջանական համայնքին քաղաքում տեղադրել իրենց ուզած արձանը, փոխարենը թույլ էին տվել հայերին: Բայց սա չի նշանակում, որ միշտ է այդպես լինելու եւ ամեն երկրում է այսպես լինելու, օրինակ` Մեխիկոյում Հեյդար Ալիեւի արձան կա, ճիշտ է` այդ արձանի մոտ ոչ մի մեքսիկացի ծաղիկներ չի դնում, բայց այդ արձանը Մեխիկոյում չի դրվել, որ այնտեղ ծաղիկներ տանեն, դա Մեքսիկայի մայրաքաղաքում Ադրբեջանի ներկայությունն է: Կարեւո՞ր է, նկատի ունեմ՝ Մեքսիկան: Իմ կարծիքով՝ այո, մանավանդ, երբ ՄԱԿ-ում ինչ-որ հարց պետք է ընդունել, որտեղ յուրաքանչյուր երկրի ձայն կարեւոր է: